

VLADA REPUBLIKE HRVATSKE

Zagreb, 22. listopada 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju suglasnosti za uspostavu diplomatskih odnosa između Republike Hrvatske i Republike Burundi  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 3. Zakona o Vladi Republike Hrvatske ( Narodne novine, br.150/11, 119/14 i 93/16), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2020. godine donijela

**Z A K LJ U Č A K**

1. Vlada Republike Hrvatske daje suglasnost za uspostavu diplomatskih odnosa između Republike Hrvatske i Republike Burundi.
2. Ovlašćuje se izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku da uspostavi diplomatske odnose između Republike Hrvatske i Republike Burundi, potpisivanjem Zajedničkog priopćenja.

Klasa:

Urbroj:

Zagreb, \_\_\_\_\_\_\_\_\_\_\_\_\_\_\_\_\_

 PREDSJEDNIK

 mr. sc. Andrej Plenković

OBRAZLOŽENJE

S ciljem jačanja suradnje s državama članicama Ujedinjenih naroda, Republika Hrvatska kontinuirano pokreće inicijative za uspostavu diplomatskih odnosa s državama s kojima ti odnosi još nisu službeno uspostavljeni.

Stalna misija Republike Burundi pri Ujedinjenim narodima u New Yorku je notom od 19. kolovoza 2020. obavijestila je Stalnu misiju Republike Hrvatske pri Ujedinjenim narodima u New Yorku kako je Vlada Republike Burundi prihvatila prijedlog za uspostavu diplomatskih odnosa između Republike Hrvatske i Republike Burundi te je predložila da se Zajedničko priopćenje o uspostavi diplomatskih odnosa između dviju država potpiše na razini veleposlanika u New Yorku.

Postupak za uspostavu diplomatskih odnosa između dviju država iniciran je još 2007 godine. Vlada Republike Hrvatske je 26. travnja 2007. godine donijela Zaključak, klase: 018-02/07-01/02, urbroja: 5030106-07-1, kojim daje suglasnost za uspostavu diplomatskih odnosa između Republike Hrvatske i Republike Burundi te Kraljevine Svazi.[[1]](#footnote-1) Iako je hrvatska strana u navedenom razdoblju u više navrata upućivala prijedlog za uspostavu diplomatskih odnosa, burundijska strana službeno se očitovala o navedenom prijedlogu tek slanjem gore spomenute note Stalne misije Republike Burundi. U međuvremenu je Vlada Republike Hrvatske Zaključkom od 7. veljače 2019., klase: 022-03/19-07/48, urbroja: 50301-23/22-19-2 stavila izvan snage Zaključak Vlade Republike Hrvatske od 26. travnja 2007. godine.

Slijedom navedenog, predlaže se Vladi Republike Hrvatske donošenje Zaključka o davanju suglasnosti za uspostavu diplomatskih odnosa između Republike Hrvatske i Republike Burundi, kojim se ujedno ovlašćuje izvanredni i opunomoćeni veleposlanik – stalni predstavnik Republike Hrvatske pri Organizaciji Ujedinjenih naroda u New Yorku za potpisivanje Zajedničkog priopćenja.

1. Od 19. travnja 2018. ime države je Kraljevina Esvatini. [↑](#footnote-ref-1)